
R E P U B L I K A  H R V A T S K A

R J E Š E N J E

		Trgovački sud u Osijeku, po sucu mr. sc. Mirjani Baran u stečajnom predmetu predlagatelja Financijske agencije, RC Zagreb, Podružnica Zagreb, Zagreb, Trg svibanjskih žrtava 1995. broj 1, za otvaranje stečajnog postupka nad dužnikom GULIŠ METAL d.o.o., OIB:  92822135906, MBS: 080825173, Samobor, Gornji kraj 15, 29. studenog 2018.

 r i j e š i o   j e

Obustavlja se stečajni postupak nad dužnikom GULIŠ METAL d.o.o., OIB:  92822135906, MBS: 080825173, Samobor, Gornji kraj 15 te se prijedlog Financijske agencije za otvaranje stečajnog postupka nad dužnikom odbacuje.

Obrazloženje

Financijska agencija je na temelju članka 110. stavak 1. Stečajnog zakona (Narodne novine broj 71/15 i 104/17 dalje: SZ) podnijela prijedlog Trgovačkom sudu u Zagrebu radi otvaranja stečajnog postupka nad dužnikom klasa: 110-07/18-01/05 ur.broj: 04-06-18-2796. 
Rješenjem Visokog trgovačkog suda RH broj 31 Su-669/18-5 od 11. listopada 2018. predmet je ustupljen Trgovačkom sudu u Osijeku.

Podneskom od 9. studenog 2018. dužnik je dostavio potvrdu o blokadi računa i novčanih sredstava ovršenika te predlaže obustavu postupka.

Uvidom u Potvrdu FINE o blokadi računa i novčanih sredstava ovršenika od 5. studenog 2018. sud je utvrdio da je stanje blokade na dan izdavanje Potvrde 0,00 kn iz čega proizlazi da u trenutku izdavanja potvrde ne postoje stečajni razlozi predviđeni odredbom članka 5. SZ-a.

[bookmark: _GoBack]Kako iz Potvrde FINE od 5. studenog 2018. o blokadi računa i novčanih sredstava ovršenika proizlazi da je dužnik do završetka prethodnog postupka posao sposoban za plaćanje, pa je stoga na temelju odredbe članka 128. stavak 9. SZ-a valjalo obustaviti ovaj stečajni postupak i odlučiti kao u izreci.
 
U Osijeku 29. studenog 2018.
      Zapisničar:	 					                                Stečajna sutkinja
Snježana Andrijanić
 						                                 mr. sc. MIRJANA BARAN

Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.(čl. 19. st. 1 SZ-a)
                                                                                                          
                                                                                                                                             
D N A :
1. Predlagatelju  - FINA
2. dužnika
4. e-oglasna ploča suda    
6. Kal. 28/12  





image1.jpeg




